Ja sam liječnik za dječji rak
i istraživač matičnih stanica na sveučilištu Stanford
gdje mi je klinički fokus transplantacija koštane srži.
Inspiriran prošlogodišnjim govorom Jill Bolte Taylor,
nisam donio ljudski mozak,
ali samo donio koštanu srž.
A koštana srž je ono što zapravo koristimo
kako bismo spasili živote desetaka tisuća pacijenata,
od kojih većina ima uznapredovalu zloćudnost poput leukemije i limfoma
i neka druga oboljenja.
Tako, prije nekoliko godina, radim transplantacije kao stipendist na Stanfordu.
U operacijskoj sam sobi. Ovdje je Bob,
koji je dobrovoljni darovatelj.
Šaljemo njegovu srž na drugi kraj zemlje da spasi život
djeteta s leukemijom.
Pa kako zapravo prikupljamo koštanu srž?
Imamo čitav operacijski tim, anesteziologa, sestre,
i još jednog liječnika preko puta mene.
Bob je na stolu i imamo ovakvu malu iglu,
znate, ne preveliku.
Ono što činimo je
da je provučemo kroz meko tkivo,
i zabijemo je u kost,
u tukus – to je tehnički izraz --
i izvučemo oko 10 ml koštane srži,
svaki puta, pomoću šprice.
Predajemo je sestri. Ona je isprazni u limenku.
Dodaje mi opet špricu. I to ponavljamo i ponavljamo.
Obično oko 200 puta.
Dok završim s ovim, ruka mi je utrnula, imam žulj na ruci.
Da i ne govorim o Bobu,
čija stražnjica izgleda više poput ovoga,
poput švicarskog sira.
Pa si mislim, znate, ovaj postupak se nije promijenio već 40 godina.
I vjerojatno postoji bolji način da to uradimo.
Pa sam razmišljao o pristupu s minimalnom invazivnošću.
I o novom uređaju kojega nazivamo Rudar srži.
Evo ga.
Rudar srži i način na koji funkcionira su prikazani ovdje.
Naš standardni prozirni pacijent.
Umjesto da ulazi u kost desetke puta,
ulazimo samo jednom, u prednji dio kuka ili u stražnji dio kuka.
Imamo i fleksibilan, električni kateter
s posebnom omčom od žice na vrhu koja ostaje u srži
i prati konture kuka, dok se pomiče unutra.
To vam omogućava vrlo brzo izvlačenje,
ili isisavanje, bogate koštane srži kroz jedan otvor.
Možemo obaviti višestruke prolaze kroz taj isti ulaz.
Ne trebaju nam roboti.
I također, vrlo brzo, Bob može dobiti samo jedan ubod, lokalnu anesteziju,
i dati srž bez da ostane u bolnici.
Pa sam napravio nekoliko prototipova. Dobio sam mala bespovratna sredstva na Stanfordu.
I malo sam se igrao s ovime.
Članovi našeg tima su razvili ovu tehnologiju.
I naposlijetku smo dobili dvije velike životinje, i studije na svinjama.
I otkrili smo, na naše iznenađenje, da ne samo da smo izvukli koštanu srž,
već smo dobili i 10 puta veću aktivnost matične stanice
u koštanoj srži izvučenoj pomoću Rudara srži, nego normalnim uređajem.
Ovaj uređaj je odobrila FDA prošle godine.
Ovo je pacijent. Vidite da slijedi fleksibilne obline.
Ovdje će biti dva prolaza, na istom pacijentu, kroz isti otvor.
Ovo je obavljeno uz lokalnu anesteziju, on ne ostaje u bolnici.
I dobili smo, opet, tri do šest puta više matičnih stanica
nego što dobivamo standardnim pristupom kod istog pacijenta.
Pa, zašto vas to treba zanimati? Koštana srž je vrlo bogat izvor odraslih matičnih stanica.
Svi znate za matične stanice zametka.
One imaju veliki potencijal, ali nisu još podvrgnute kliničkim ispitivanjima.
Odrasle matične stanice nalaze nam se u cijelom tijelu,
uključujući i matične stanice u koštanoj srži koje stvaraju krv.
Njih koristimo kao oblik terapije matičnim stanicama
već više od 40 godina.
U posljednjem desetljeću došlo je do eksplozije
korištenja matičnih stanica iz srži za liječenje drugih bolesti
poput bolesti srca, vaskularnih bolesti,
ortopedije, proizvodnje tkiva,
čak i u neurologiji za liječenje Parkinsonove bolesti,
te dijabetesa.
Upravo smo izišli, komercijaliziramo, ove godine,
generaciju 2.0 Rudara srži.
Nadamo se da će ovo izvući više koštane srži.
Što daje bolje rezultate.
Možda će ovo ohrabriti više ljudi da postanu
darovatelji srži s potencijalom za spašavanje života.
Moglo bi vam čak omogućiti da pohranite
svoje vlastite matične stanice, dok ste mlađi i zdraviji,
kako biste ih koristili u budućnosti, kad vam zatrebaju.
I najvažnije – ovo je slika pacijenata
koji su preživjeli transplantaciju koštane srži,
koji se svake godine tradicionalno okupe u Stanfordu.
Nadamo se da će nam ova tehnologija omogućiti
da imamo više izliječenih u budućnosti.
Hvala.
(Pljesak)